Diari Oficial de la Generalitat Valenciana


Sumari del DOGV 3948, del 27-02-2001 (2001/1757)

RESOLUCIÓ de 21 de febrer de 2001, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Conveni de col·laboració entre el Ministeri d'Educació, Cultura i Esports i la Generalitat Valenciana per a la realització del Catàleg Col·lectiu del Patrimoni Bibliogràfic.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3948

Data del DOGV
:   27-02-2001

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2001/1757


Data del document
:   21-02-2001

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * biblioteca
    * cooperació administrativa
    * patrimoni cultural
    * catàleg
    * administració central

RESOLUCIÓ de 21 de febrer de 2001, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Conveni de col·laboració entre el Ministeri d'Educació, Cultura i Esports i la Generalitat Valenciana per a la realització del Catàleg Col·lectiu del Patrimoni Bibliogràfic. [2001/X1757]
  
Subscrit, després de la tramitació prèvia reglamentària, entre el Ministeri d'Educació, Cultura i Esports i la Generalitat Valenciana, el 28 de novembre de 2000, un Conveni de col·laboració per a la realització del Catàleg Col·lectiu del Patrimoni Bibliogràfic, i en compliment del que estableix l'article 8.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat Conveni, que ha quedat inscrit en el Registre de Convenis amb el número 0077/2001, i que figura com a annex d'aquesta resolució.
  
València, 21 de febrer de 2001.- La subsecretària del Secretariat del Govern i Relacions amb les Corts: Amparo Koninckx Frasquet.
  
Conveni de col·laboració entre el Ministeri d'Educació, Cultura i Esports i la Generalitat Valenciana, per a la realització del Catàleg col·lectiu del patrimoni bibliogràfic
  
En Madrid, a 28 de novembre de 2000
  
Reunits:
  
D'una part, l'Excma. Sra. Dª Pilar del Castillo Vera, en nom i representació del Ministeri, en virtut del que disposa l'article 13.3 de la Llei 6/1997, de 14 d'abril, d'Organització i Funcionament de l'Administració General de l'Estat, i segons l'article 6 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú segons la nova redacció donada por Llei 4/1999.
  
I de l'altra, el senyor Manuel Tarancón Fandos, conseller de Cultura i Educació de la Generalitat Valenciana, en virtut de l'acord adoptat pel Consell de la Generalitat Valenciana de data 24 d'octubre de 2000.
  
Amb la finalitat de procedir a la firma del Conveni de col·laboració per a l'elaboració del Catàleg Col·lectiu del Patrimoni Bibliogràfic.
  
Manifesten:
  
Que les dos parts estan obligades per Llei 16/1985, de 25 de juny, de Patrimoni Històric Espanyol, en l'article 51, a realitzar el Catàleg Col·lectiu dels Bens integrants del Patrimoni Bibliogràfic.
  
Que al Reial Decret 1.117/1986, de 10 de gener, de desenvolupament parcial de la Llei 16/1985 (modificat pel Reial Decret 64/1994 de 21 de gener), als articles 35 al 39 assenyala, entre altres que el catàleg està adscrit a la Direcció General del Llibre, Arxius i Biblioteques, i que el Ministeri d'Educació, Cultura i Esports, per a facilitar l'elaboració, podrà establir convenis de col·laboració amb les Comunitats Autònomes.
  
Que la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en l'article 6, faculta a l'administració General de l'Estat i als òrgans de Govern de les Comunitats Autònomes per a la celebració de convenis de col·laboració entre sí, en l'àmbit de les respectives competències, assenyalant així mateix el contingut mínim.
  
Que el 1997, les dos parts varen subscriure un conveni de col·laboració per a la realització del catàleg col·lectiu del Patrimoni Bibliogràfic, la vigència del qual ha finalitzat el 31 de desembre de 1999.
  
En virtut d'açò,
  
Acorden:
  
1. Es objecte d'aquest conveni continuar la col·laboració iniciada el 1989 i portar a terme el projecte desenvolupat conjuntament per la Direcció General del Llibre, Arxius i Biblioteques del Ministeri d'Educació, Cultura i Esports i la Conselleria de Cultura i Educació de la Generalitat Valenciana, per a elaborar el Catàleg Col·lectiu del Patrimoni Bibliogràfic de la Comunitat Valenciana, segons les següents aportacions:
  
- La Conselleria de Cultura i Educació aportarà el 60 per cent total de la quantitat que s'invertisca en la confecció del catàleg, que correspondrà al pagament del personal catalogador.
  
- El Ministeri d'Educació, Cultura i Esports aportarà el percentatge restant de l'esmentada quantitat, que correspondrà igualment al pagament del personal catalogador.
  
- La quantitat a aportar es fixarà anualment, tenint en compte les disponibilitats pressupostàries. Per a la fixació de l'aportació anual, el Ministeri d'Educació, Cultura i Esports tindrà en compte el nombre i qualitat dels registres proporcionats per la Comunitat Autònoma l'any anterior.
  
- Per a l'any 2000, la quantitat es fixa en un total de 37.403.219 pessetes (90.151,815 euros), aportant 9.000.000 pessetes (54.091,089 euros), es a dir, el 60 per cent, la Generalitat Valenciana, i 6.000.000 pessetes (36.060,726 euros), es a dir, el 40 per cent, el Ministeri d'Educació, Cultura i Esports.
  
- L'aportació de la Generalitat Valenciana es farà a càrrec de l'aplicación pressupostària 56.47.867.17.577.00 línia 404 «Beques de formació del Catàleg Col·lectiu del Patrimoni Bibliogràfic Valencià» per un import de 9.000.000 PTA (90.151,815 euros). L'aportació del Ministeri d'Educació, Cultura i Esports es farà a càrrec de l'aplicació pressupostària 69.29.619-W.940 del vigent pressupost de despeses.
  
En els següents exercicis econòmics l'import es fixarà en funció de les disponibilitats pressupostàries de les parts mitjançant la firma d'un annex al present conveni, respectant-se en tot cas els percentatges fixats en els paràgrafs anteriors.
  
La quantitat aportada pel Ministeri, Cultura i Esports serà lliurada a la Conselleria de Cultura i Educació de la Generalitat Valenciana quan es signe el present conveni amb la finalitat que siga invertida en el pagament de personal catalogador.
  
2. La Conselleria de Cultura i Educació nomenarà un responsable que prepararà un programa de treball ajustat al Projecte conjunt de la Direcció General del Llibre, Arxius i Biblioteques i de la Conselleria de Cultura i Educació i dirigirà l'execució en la Comunitat Valenciana. També es nomenarà una comissió de seguiment de quatre persones de les quals una serà el representant del Delegat del Govern en la Comunitat Valenciana i altra el responsable del catàleg col·lectiu en l'esmentada Comunitat, i es designarà, de comú acord, els altres dos membres. Esta comissió elaborarà les fases del programa a realitzar conjuntament i resoldrà les incidències que es presenten en el desenvolupament del projecte.
  
3. La Conselleria de Cultura i Educació remetrà a la Direcció General del Llibre, Arxius i Biblioteques una còpia dels registres recopilats, per a la incorporació a la base de dades del Catàleg Col·lectiu del Patrimoni Bibliogràfic. Els registres s'enviaran redactats segons les directrius tècniques i en la llengua comú d'intercanvi de les dades del projecte, és a dir, catalogats segons la ISBD, i utilitzant el castellà com a llengua de catalogació i codificats en forma IBERMARC.
  
4. La Direcció General del Llibre, Arxius i Biblioteques remetrà una còpia de les dades recopilades i ja processades pel Catàleg Col·lectiu del Patrimoni Bibliogràfic Espanyol, per a la incorporació a la Base de Dades del Catàleg Col·lectiu del Patrimoni Bibliogràfic de la Comunitat Valenciana.
  
5. La Generalitat Valenciana podrà difondre en el format que desitge al Catàleg Col·lectiu del Patrimoni Bibliogràfic, i s'atendrà a allò establit en l'article 39 del RD 111/1986.
  
6. La Direcció General del Llibre, Arxius i Biblioteques del Ministeri d'Educació, Cultura i Esports podrà difondre en la forma que desitge la Base de Dades del Catàleg Col·lectiu del Patrimoni Bibliogràfic Espanyol, atenent-se a allò establert en l'article 39 del RD 111/1986.
  
7. La firma d'aquest conveni no exclou la col·laboració en altres projectes catalogràfics amb altres institucions públiques o privades, tant espanyoles com estrangeres.
  
8. El present conveni estarà vigent des de la data de la firma fins el 31 de desembre de l'any 2003, i es podrà prorrogar en els termes previstos en l'article 6.2.f de la Llei 30/1992, de Règim Jurídic de les Administracions Públiques i del Procediment Administratiu Comú.
  
Es fa constar que este conveni no te caràcter plurianual a efectes econòmics.
  
9. La Conselleria de Cultura i Educació certificarà tant l'execució material de l'objecte del conveni, com que les quantitats aportades pel Ministeri de Educació, Cultura i Esports i per la Conselleria de Cultura i Educació han sigut invertides en el pagament de personal catalogador, segons el que s'especifica en l'acord del present conveni. Esta certificació es realitzarà, per a cada any de vigència del Conveni, en els tres primers mesos de l'any següent.
  
10. Per a una millor realització de l'objecte del present conveni, les parts podran modificar-lo per mutu acord, previ el compliment dels tràmits establits en la normativa vigent.
  
11. La Generalitat Valenciana podrà rescindir el conveni, en aquells casos que, durant el primer any de vigència del conveni, amb independència de la seua durada total, no s'execute la prestació corresponent a l'exercici.
  
12. Per a la resolució d'est conveni, la part que desitge denunciar-lo deurà fer-ho dins del primer semestre de l'any. En qualsevol cas la resolució del conveni no podrà ser efectiva fins a l'acabament de l'any.
  
Així mateix, el conveni podrà extingir-se per la completa realització del seu objecte, abans de l'acabament del termini de vigència, per mutu acord, per impossibilitat sobrevinguda de complir la finalitat per a la qual va ser subscrit o per incompliment de les parts.
  
13. En virtut del que disposa l'article 6.3. de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, les qüestions que se susciten pel que fa la interpretació del conveni, així com la interpretació o controvèrsies que puguen suscitar-se amb motiu de l'aplicació, es resoldran per la comissió de seguiment a la qual es fa referència en l'acord 2 d'aquest conveni.
  
Les dos parts, de conformitat amb el contingut d'aquest document i perquè consta el signen per quadruplicat en el lloc i data esmentats en l'encapçalament.
  
La ministra d'Educació,Cultura i Esports
  
PILAR DEL CASTILLO VERA
  
El conseller de Cultura i Educació,